**VÁLLALÁSI SZABÁLYZAT ÍRÁSOS TÁJÉKOZTATÓ A kategória**

**Hatályos: 2023. január 1.**

Vértes Autósiskola Kft. Csókakő, Petőfi S. u. 2.

Email: vertesautosiskola@gmail.com Honlap: www.vertes-autosiskola.hu

Cég formája Korlátolt felelősségű társaság

Cégbírósági ügyirat száma 07-09-018975

Iskolavezető: Makk Gyula Csókakő, Petőfi u. 2.

Tel.:0622/422-122

0620/9270-420

Iskolavezető igazolvány száma VII61032-16/93

Ügyfélfogadás: Csókakő, Petőfi u. 2.

Hétfő: 8.00-12.00

Szerda: 8.00-12.00

Csütörtök: 14.00-18.00

Székhely: Csókakő, Petőfi u. 2.

Tel.: 0622/422-122

0620/9270-420 – Makk Gyula Iskolavezető – bármikor hívható

0620/5535711 – Kizárólag ügyfélfogadási időben hívható

Előre egyeztetett időpontban is az ügyfelek rendelkezésére állok.

Az elsőfokú engedélyező hatóság: Az elsőfokú engedélyező hatóság: Közlekedési Alkalmassági és Vizsgaközpont Nonprofit Kft. (továbbiakban: KAV)

A képzés szakmai felügyeletét KAV – Vékony János Képzésfelügyelő

Címe: Székesfehérvár, Sárkeresztúri út 12.

 Tel.: 06303249258

Az A kat. vezetői engedély Önt minden motorkerékpár vezetésére jogosítja. A vezetői engedély megszerzéséhez önnek tanfolyamot kell végeznie. A tanfolyamra az iskolázható be, aki megfelel a következő feltételeknek:

- Írni és olvasni tudás

- 23 és ½ éves

- 1. csop. orvosi alkalmassági igazolás (adja: választott háziorvos,lakóhely vagy tartózkodási hely szerinti háziorvos, üzemorvos) vagy érvényes vezetői engedély másolata

- 8. általános vagy magasabb iskolai végzetség igazolása (eredeti bizonyítvány bemutatása az Autósiskola részére, de az alapfokú iskolai végzettség igazolását a tanulónak személyesen kell megtennie a első vizsgája napján. Amennyiben ez nem történik meg, a következő vizsgájára nem kaphat időpontot.

 A feltételek megléte esetén ki kell töltenie a ”Jelentkezési lap”-ot a hátoldalon lévő tájékoztató alapján. Ha van járművezetői igazolványa, a róla készült fénymásolatot (az eredeti bemutatása mellett) csatolni kell a ,,Jelentkezési lap”-hoz.

 Ezután Ön „Tanulmányi és felnőttképzési szerződés”-t köt a képző szervvel. A tanfolyam elméleti és gyakorlati oktatás teljes képzési szolgáltatás részekből áll.

 Elméleti tanfolyam díja: 60.000.- Ft, melyet az elméleti tanfolyam befejezéséig kell megfizetni (lehet három részletben is).

 ***Az ár változás jogát fenntartjuk.***

**Az árak 2023. január 1-től érvényesek!**

 Vizsgadíj: 4 600-Ft melyet a hallgató a Az elsőfokú engedélyező hatóság: KAV pénztárába személyesen, vagy megbízás alapján a képzőszerv fizet be.

Elméleti tanfolyam: 22 óra, ebből:

Közlekedési ismeretek: 10 óra

Szerk. és üzem. Ismeretek: 4 óra

Járművezetés elmélete: 4 óra

Kötelező gyakorlás: 4 óra

 Az elméleti foglalkozások időpontját a jelentkezőkkel egyeztetve a képzőszerv határozza meg. Egy oktatási napon maximum 4 óra tartható. Elméleti oktatási foglalkozások 2 óránként egyben tarthatók. Ezek kötelező minimális óraszámok, melyen részvétel kötelező. Az előadásokon a hallgatónak az előadások végén aláírással igazolnia kell a részvételt /névsor/. A névsor nem változtatható. Amennyiben Ön hiányzik, pótolnia kell a mulasztott órákat. A pótlás helyét és idejét a képzőszerv határozza meg.

 Az iskolavezető a képzés megkezdése előtt mentesíti az egyes tantárgyak foglalkozásán való részvétel alól azt a tanulót, aki tantárgynak megfelelő szakirányú képesítéssel rendelkezik. A mozgáskorlátozott, a siket és a magyar nyelvet nem beszélő tanulót a képzés elméleti tantárgyainak foglalkozásán való részvétel alól-kérésére- az iskolavezető mentesíti. A mentesített tanulók felkészítésében a képző szerv a tanulóval kötött külön megállapodás szerint működik közre. [24/2005 GKM 4§ (6.)]

 Elméleti vizsgára az bocsátható, aki a tanfolyam elméleti részét hiánytalanul elvégezte és betöltötte a 23 és ¾ évet, valamint a tanfolyam díját és a vizsgadíjat befizette.

 Az elméleti tanfolyam kezdetétől számított 9 hónapon belül meg kell kezdenie az elméleti (KRESZ) vizsgát. 1 éven belül sikeres vizsgát kell tennie. Ezen időn belül nem tesz sikeres vizsgát, akkor új tanfolyamot kell elvégeznie.

 Az elméleti vizsgára személyazonosító igazolványt (személyi igazolvány) és lakcímet igazoló hatósági igazolványt kell magával vinnie. Személyazonosító igazolvány hiányában el kell fogadni az ideiglenes személyazonosító igazolványt, érvényes útlevelet, katonakönyvet, érvényes diákigazolványt, tartózkodási engedélyt, vezetői engedélyt kell magával vinnie.

 Szembenéző fényképet nem tartalmazó, vagy lejárt érvényességű igazolvány, a személyazonosság igazolására nem használható.

 Az elméleti vizsgán, illetve oktatás folyamán a már említett okmányokat köteles magánál tartani. Amennyiben sikertelen elméleti vizsgát tett, Önnek kell a következő vizsgára a KAV pénztárban befizetni és jelentkezni. Sikertelen vizsga esetén vizsgát kell ismételnie mindaddig, még sikeres vizsgát nem tesz. A vezetési oktatás csak sikeres elméleti vizsga és betöltött 24. életév után kezdhető meg.

 Az alapoktatás illetve a járműkezelési vizsga során a tanuló kötelező felszerelése:

- bukósisak (EU előírásainak megfelelő)

- szemüveg (a bukósisak kialakításától függően, szem védelem!)

- protektoros hosszú nadrág (erős anyagból készült nadrág, nadrágba bújtatható vagy nadrágra illeszthető térdprotektorral)

- protektoros kabát (kabátba vagy kabátra illeszthető könyök- váll- és gerinc protektorral) vagy protektor ing.

- protektoros kesztyű

- megfelelő védelmet nyújtó, erős anyagú zárt cipő, illetve motoros csizma

 Forgalmi vezetés illetve forgalmi vizsga során fentiek kiegészülnek:

- elöl, hátul „T” betűjelzéssel ellátott, tanulónként eltérő színű vagy számozású tanulómellény

- a tanuló és az oktató közötti kapcsolatot rádió adó-vevő készülékkel kell biztosítani.

Figyelem: A sikeres elméleti vizsgától számított 2 éven belül sikeres gyakorlati vizsgát kell tenni. Amennyiben gyakorlati vizsgáit nem teszi le 2 éven belül csak újabb tanfolyam elvégzése után van lehetősége a vezetői engedély megszerzésére.

Gyakorlati oktatás tandíja: 10.000.- Ft/óra

Saját mkp. esetén: 9500.- Ft/óra

**A gyakorlati oktatási díja a sikeres KRESZ vizsgától számított 3 hónapon belül megkezdett gyakorlati oktatásra érvényes. Amennyiben a tanuló a sikeres KRESZ vizsgától számított 3 hónapon túl kezdi meg a gyakorlati oktatást, akkor az oktatás megkezdésekor érvényes óradíjat köteles fizetni!**

 ***Az árváltozás jogát fenntartjuk!***

**Az árak 2023. január 1-től érvényesek!**

 Az estleges pótórák díja megegyezik az alapóra díjával. A tanórák díját fizetheti több részletben is, fontos, hogy a vezetni kívánt órák legyenek befizetve. Az árváltoztatás jogát fenntartjuk.

Vizsgadíjak:

Járműkezelés: 4 700- Ft

Forgalmi: 11 000- Ft

melyet a KAV-nál kell a pénztárába befizetni és a szakoktatónak kell a bizonylatot leadni, a vizsgára ő jelenti be a tanulót.

Kötelező minimális óraszámok:

Járműkezelés: 10 óra

Vizsgaidő: 0,2 óra

Városi vezetés: 11 óra

Országúti vezetés: 5 óra

Vizsgaidő: 0,8 óra

Összesen: 27 óra

A forgalmi vizsga 26 óra levezetése és legalább 390 km menettávolság teljesítése esetén kezdhető meg.

 A forgalmi vezetés csak a sikeres járműkezelési vizsga után kezdhető meg.

 Az eredményes felkészülés érdekében lehetőség van pótórák vételére. Ennek szükségét a tanuló előmenetelének figyelembe vételével a szakoktató tervezi meg.

 A gyakorlati vezetés 2 óra/nap illetve 1 tanóra 50 perc, 10 perc szünet. A gyakorlati órák, 2 óránként, foglakozásként összevonható. A gyakorlati vezetés időpontja a szakoktatóval történő egyeztetés alapján választható. A megbeszélt időpont 24 órával előbb lemondható. Amennyiben nem mondja le és nem jelenik meg , úgy 2 vezetési órát meg kell fizetnie.

 A gyakorlati oktatás 2db Honda CBF 600 motorkerékpárral történik. Lehetőség van saját mkp.-ral (Az oktatói előírásoknak és a kategóriának megfelelő műszaki feltételű, érvényes forg. engedéllyel, érvényes GFB-vel rendelkező) részt venni a vezetési gyakorlaton. Ebben az esetben a tanuló köteles a mkp.t az oktatás helyszínére szállítani.

 **FIGYELEM: az oktató motorokban, tanuló hibájából okozott károk megtérítése a tanulót 50%-ban terheli, azaz a javítási költség 50%-át a tanuló, 50%-át az Autósiskola köteles fizetni!**

 A járműkezelés oktatási helyszíne: Csókakő, Petőfi u. 2.

 A forgalmi vezetés váltóhelye: Székesfehérvár, salakos parkoló ( Mc Donald’s mögött)

 A gyakorlati vezetésre és a vizsgákra csak az előírt öltözékben van lehetőség (lásd tankönyv).

 Járműkezelési és forgalmi vizsgát az tehet, aki a tanfolyam gyakorlati részét elvégezte (tényleges vezetéssel) és a 24. életévét betöltötte, valamint a tandíjat és a vizsgadíjat megfizette. 5 sikertelen forgalmi vizsga után rendkívüli PÁV vizsgálaton kell részt venni, melynek sikeres elvégzése után lehet további vizsgát tenni. A Vöröskeresztnél letehető közlekedési elsősegély-nyújtási vizsga, melyről igazolást kap, amit ajánlatos a tanfolyam alatt vagy előtt megszerezni, és az Okmányrodának bemutatni.

 Nem kell elsősegély nyújtási tanfolyamot végeznie, akinek 1984. január 1. után szerzett, valamely kategóriában vezetői engedélye van, illetve az alábbiak:

- az orvostudományi egyetemen szerzett orvosi, fogorvosi gyógyszerészi,

- az állatorvos- tudományi egyetemen szerzett állatorvosi,

- védőnői,

- dietetikus,

- mentőtiszti,

- gyógytornász,

- egészségügyi szakoktatói,

- diplomás ápolói oklevéllel képesítéssel) rendelkező, valamint

- a közegészségügyi felügyelői főiskolai szakon végzettek, és

- az egészségügyi közép-vagy szakiskolát végzettek, illetve

2017. január 30. után a vizsgaigazolásokat elektronikus úton állítja ki a Hatóság, tehát aki az utolsó sikeres vizsgáját teljesítette, és minden szükséges iratot bemutatott, a vizsgaigazolásért nem kell bemennie a Hatósághoz, 3 munkanap elteltével az Okmányirodában, vagy Kormányablaknál intézheti a vezetői engedélyt.

Papír alapú vizsgaigazolást csak külön kérésre állít ki a Hatóság.

Kormányablaknál bemutatandó iratok:

- személyazonosításra alkalmas igazolvány

- lakcímkártya

- ha van: vezetői engedély, ennek hiányában orvosi alkalmassági igazolás

- elsősegélynyújtási vizsgát igazoló irat.

 A jelentkezéskor kötött Tanulmányi szerződés felbontható, ha:

- A tanuló a tandíjat nem fizeti meg,

- szándékosan kárt okoz és azt nem téríti meg,

- hiányzását nem pótolja,

- szakoktatói panasz Ptk. 198-as §-tól,

- a tanuló az előírt időkorlátoknak nem felelt meg (KRESZ: 9 hónap, 1 év. Forgalmi vizsga: 2 éven belül)

- a szerződést írásban felbontja (pl.: panasz oktatóra).

Ha a tanuló más képzőszervnél kívánja folytatni tanulmányait, ezt megteheti úgy, hogy az iskolavezető felé jelzi ezt a szándékát. Az iskolavezető "Képzési igazolás” nyomtatványon igazolja az addig elvégzetteket (tanfolyami órák, vizsgák). Az igazolást 3 napon belül ki kell adni, 3 példányban, amelyből 2 példányt a fogadó képzőszervhez kel vinnie (lásd: bizonylati album).

 Amennyiben a képzés ideje alatt az oktatással kapcsolatos problémája van, forduljon az iskolavezetőhöz. Ha nem megnyugtató az intézkedése, akkor a felügyeleti szervhez.

 Az elsőfokú engedélyező hatóság: Közlekedési Alkalmassági és Vizsgaközpont Nonprofit Kft. Szakfelügyeletet ellátó szerv: KAV – Vékony János Képzésfelügyelő

8000. Székesfehérvár, Sárkeresztúri út 12.

Tel.: 06-303249258

 Amennyiben valamilyen járműkategóriából szerzett már képzőszervünknél vezetői engedélyt, az elméleti oktatás tandíjából 5 000.- Ft. kedvezményt adunk.

Járművezetésre jogosító okmányt az kaphat, aki a külön jogszabályban meghatározott egészségi, pályaalkalmassági, képzési és vizsgáztatási előírásoknak megfelel.

 A vezetői engedély kiadásával kapcsolatos, a külön jogszabályban meghatározott fontosabb előírások.

 Nem magyar állampolgárokat érintően különös tekintettel kell lenni a tartózkodási engedélyre vonatkozó előírások: Járművezetésre jogosító okmányt az kaphat, aki a külön jogszabályban meghatározott egészségi, képzési és vizsgáztatási előírásoknak, továbbá a 35/2000. (XI. 30.) BM rendelet 14 §- ának, továbbá a rendelet 3. Számú mellékletének megfelel.

 Vezetői engedélyt az előírt feltételek mellett is csak olyan kérelmezőnek lehet kiadni, akinek lakóhelye, ennek hiányában tartózkodási helye (szálláshelye) Magyarországon van, illetőleg nem magyar állampolgár kérelmező esetén az engedély kiadását megelőző hat hónapban Magyarországon tartózkodott. Az első bekezdésben meghatározott hat hónap időtartamú magyarországi tartózkodás igazolására be kell mutatni az idegenrendészeti hatóság erre vonatkozó engedélyét (tartózkodási vízumát, tartózkodási, bevándorlási, illetőleg letelepedési).

 **TANULÓ ÉS A KÉPZŐ SZERV JOGAI ÉS KÖTELEZETTSÉGEI**

1. A tanuló jogai:

− A képzés megkezdése előtt tájékozódni és megismerni a képző szerv Vállalási feltételeit és írásos tájékoztatót.

− A képzést megszakítani.

− A tanuló 24 órával kezdés előtt mondhatja le a vezetést. Későbbi értesítés illetve meg nem jelenés esetén az aktuális óradíjat a tanulónak meg kell fizetni.

− A vizsgát a tanuló a vizsga előtt legkésőbb 8 munkanappal mondhatja le. Későbbi értesítés illetve meg nem jelenés esetén a vizsgadíjat a tanulónak meg kell fizetni.

1. A tanuló kötelességei:

− A képző szerv iskolai és pénzügyi rendtartását elfogadni és betartani.

− Elméleti és gyakorlati foglalkozásokon az oktatási körülményekhez igazodó öltözékben megjelenni. A gyakorlati foglalkozásokra „vezetésre alkalmas állapotban” megjelenni.

− Az általános emberi normákat megtartani és a foglalkozásokon kulturáltan viselkedni, azokon aktívan közreműködni.

− A tanfolyami órákra készülni és az oktató utasításait követni.

− A gyakorlati oktatás során használt járművek és az elméleti oktatás során használt eszközök, tansegédletek nem rendeltetésszerű használatából adódó károkért felelősséget vállalni, azokat megfizetni.

 c) A szerződésben rögzített adatai vagy bármely, a jelentkezéshez bemutatott okmányának változását 3 munkanapon belül írásban bejelentetni az autósiskolának.

d) A képző szerv jogai:

− A tanfolyami beosztás meghatározása és annak időben (előtte 3 nappal, kivéve vis major esetek) történő lemondása, megváltoztatása.

− A gyakorlati oktatás során használt járművek és az elméleti oktatás során használt eszközök, tansegédletek a tanuló által nem rendeltetésszerű használatából adódó károkat a tanulóval megfizettetni.

e) A képző szerv kötelességei:

− A képzés megkezdésekor a Rendeletben foglalt tájékoztatót átadni a tanulónak.

− A tudomására jutott személyes és különleges adatokat bizalmasan kezelni és munkatársaival kezeltetni.

− Egyeztetni a tanulóval az elméleti és gyakorlati foglalkozások, illetve a vizsgák időpontjait.

− Az iskola oktatói közül oktatót biztosítani.

− Az oktatáshoz kulturált környezetet és körülményeket biztosítani.

− A tanuló által szóban vagy írásban közölt panaszt minden esetben kivizsgálni.

− A tanuló kérésére a képzést megszakítani és a korábban közölt feltételek szerint a tanulónak a képzési igazolást kiadni.

− Információt még a legközelebbi hozzátartozónak sem adunk ki a tanulóról, intézkedni ügyében csak személyesen vagy meghatalmazással lehet. Bármely fél szerződésszegése esetén a Ptk szabályai az irányadók. Az autósiskola tevékenysége folytatásának megtiltása esetén képzési igazolást állítunk ki, mellyel a tanuló átjelentkezhet másik autósiskolába.

**Jó tanulást és balesetmentes közlekedést kíván:**

**Makk Gyula**

**Iskolavezető**

**2023. január 9.**

**Nyilvántartási szám: 00099-2012**